Prambors

Prambors ya iku stasiun radhio kang sasarané kaum mudha Ing Indonésia.Sejarah Prambors  (dipunundhuh tanggal 6 Juni 2012) Jeneng jangkep Prambors ya iku Prambors Rasisonia singkatan saka Prambanan, Mendut, Borobudur dan sekitarnya (Prambors) lan Radhio Siaran Sosial Niaga (Rasisonia).

 Sajarah 

Wiwitane Prambors iku radhio sing digawé déning saklompok nom-noman sing nembé bisa dirungokake ing sak pérangan panggonan ana Jakarta, ya iku Prambanan, Mendut, Borobudur lan kiwa-tengené.www.pramborsfm.com  (dipunundhuh tanggal 16 Juni 2012) Rikala semono anggotane Prambors ya iku Imran Amir, Mursid, Rustam, Malik Sjafei, Bambang Wahyudi, lan Tri Tunggal. Para anggota mau ngrasa perlu ngewenehi Prambors pemancar radhio.
Banjur dhèwèké kabèh ngrakit transmiter prasaja lan kabèh ubarampe kang dibutuhake ana ing kamare Bambang Wahyudi. Amerga biyèn durung ana kaset utawa tape, mula yèn muter lagu nganggo piringan ireng.
Tahun 1970, pamarintah ngentokake aturan anyar, ngenani radhio ya iku saben radhio kang duwé badan hukum kudu wujudé Perseroan Tebatas (PT) utawa perkumpulan. Prambors netepi aturan iku, saéngga jenenge dadi PT Radhio Prambors Broadcasting Service. Rikala taun 80-an jeneng iku diowahi manèh dadi PT Radhio Prambors.
Alon-alon, jebul Prambors wis nduwé komunitas pendengar kang akèh-akèhé cah nom. Lagu-lagu lan materi giyaran uga dipasake marang sing ngrungokake. Wiwit taun 1971 nganti 1978, Prambors uga saya manteb ana ing jurusan cah nom, sing rikala semono durung nduwé saingan. Produk Prambors saya akèh, wiwit saka kaset kompilasi nganti acara off air Lomba Cipta Lagu Remaja (LCLR) kang sukses.
Ana ing jaman 80-an, Prambors wiwit ndhandhani awake dhéwé amarga rikala semono wis krasa ana saingan karo stasiun radhio liya. Salah sijining usaha supaya tetep njaga komunitas pendengar ya iku mawa games. Kuis kang dikembangake akèh jinisé, karo bebungah kang pas iku lumayan sensasional, upamané mobil. Saliyané kuis, ing mangsa 90-an wiwit ana acara-acara anyar, kaya ta Catatan si Boy, Diary, uga acara off air kaya Tenda Mangkal, Prambors Nite. Komunitas pendengar Prambors saya suwé saya gedhé, mligine disengkuyunh déning pembenahan kualitas audione kang dipindah menyang jalur FM 102.3 ing taun 1987.
Amerga ana penataan ulang kabèh frekuensi kang ditokake déning Departemen Perhubungan, wiwit 1 Agustus 2004 Prambors malih frekuensi sing biyene FM 102.3 dadi102.2. nganti saiki, Prambors ana ing 8 kutha ing Indonésia, ya iku:
 Prambors Jakarta 102.2 FM
 Prambors Bandung 98.4 FM
 Prambors Semarang 102 FM
 Prambors Sala 99.2 FM
 Prambors Yogyakarta 95.8 FM
 Prambors Surabaya 89.3 FM
 Prambors Medan 97.5 FM, dan
 Prambors Makassar 105.1 FM.

 SI JABRIK 

Prambors duwé logo kang raket banget karo jeneng Prambors. Logo iku wujudé wajah wong wadon kang rambute kriting, gambar vinyet.www.anneahira.com  (dipunundhuh tanggal 3 Juli 2012) Wong-wog ngarani “Si Jabrik”.
Pisanane logo Prambors metu mung angger nggawé gambar templek kang tulisané “Prambors”. Ora padha, ora masalah. Nanging rikala Prambors kudu dadi badan usaha, pas iku kepikiran Prambors kudu nduwé logo. Ceritane ana salah sijiné sampul almbum kelompok musik saka Walanda –The Ekseption-kang gambare apik. Gambare kira-kira arep padha karo logo “si Jabrik” saiki. Supaya ora dikira njiplak tenanan, gambare diowahi sitik. Gambar wong wadon iku digawé ndhingkluk. Sing ngowahi gambar iku ya iku penyiar Prambors, Wimi.

Logo “Si Jabrik” wiwit dianggo taun 1969, pas Prambors awujud yayasn. Wong wadon kriting iki saya disenengi, nganti akèh sing niru lan dipasang ana kaca mobil.

taun 1980-an, ukurane “Si jabrik” digawé luwih cilik, mung ana ing jero huruf O saka tulisan Prambors, nanging, logo iki tau ilang rikala Prambors manuhaké gambar templek kuning “102.3 Fmania”. Rikala Prambors nggenti logone dadi wujud biru oval ditambahi lis warna ireng, si Jabrik ora dikatutkake. Banjur ing taun 2001, logo si Jabrik metu manèh. Gumregut obahan retro ana Prambors tetep ndadèkaké mawa sing paling apik saka punjul 40 taun kapungkur.

 Program unggulan 

 Warung Kopi alias Warkop
 Prambors Discotheque
 Lomba Cipta Lagu Remaja alias LCLR
 Playboy Kabel
 Memory Song
 Catatan Si Boy
 Porsi Kamu
 Sersan Prambors
 Kuis Dan Gan Sensation
 Prambors Nite
 Prambors Cafe
 Tenda Mangkal
 Prambors Wow Mania
 Saturday Blast
 Prambors Piknik
 Balada Cinta Ramadhan
 Power of Putih Abu-Abu alias POPA
 Putuss
 Kumpul Kribo
 Nubuzz
 Copywriter's Ball
 Riot on Air
 2nd Wave
 Panda Berkokok
 Cowok Tulen (Prambors Makassar)
 The Sofa (Prambors Makassar)

 Pambiwara (DJ) sing kondhang 

 Dono
 Kasino
 Indro
 Sys NS
 Pepeng
 Nana Krip
 Jimmy Gideon
 Irfan Ihsan
 Arlingga "Angga" Panega
 Fla Priscilla
 Kak Seto
 Krisna Mukti
 Ida Arimurti
 Rebecca Tumewu
 Ariono Arifin
 Muthia Kasim
 Erwin Parengkuan
 Ferdi Hasan
 Venna Anissa
 Nicholas Saputra
 Arie Dagienkz
 Desta
 Veronica Felicia Kumala
 Asri Poeraatmadja
 Putri Suhendro
 Epri

 Cathetan suku 

 Pranala njaba 
 Situs web resmi Radio Prambors 

Prambors
Prambors